

 Radovljica, 8. 4. 2015

**REGIJSKO IZOBRAŽEVANJE 2015**

Drage kolegice in kolegi,

v letu 2015 nadaljujemo z regijskimi izobraževanji. Začenjamo jih v Gornjesavskem muzeju Jesenice (Kolpern), **v ponedeljek, 20. aprila 2015**, s pričetkom **ob 9. uri**.

**Tema: *Obiskovalci in interpretacija muzejskih razstav***

***Predavanji:***

* ***Poznavanje obiskovalcev in sodelovanje zainteresirane javnosti – integralni del interpretacije,* predavateljmag. Borut Rovšnik**,muzejski svetnik in muzeolog, raziskovalec občinstva v MGML / 60 minut
* ***Etične dileme – prezentacija in interpretacija muzejske razstave*, predavateljica Metka Dariš**, muzejska svetovalka, vodja muzejskega oddelka Slovenske kinoteke / 60 minut

***Delavnica:***

* ***Sodniki odličnosti in prednosti dobre priprave / 90minut***

delavnico vodita: mag. Borut Rovšnik in Metka Dariš

**Kratka povzetka predavanj:**

Predavatelj mag. Borut Rovšnik izhaja iz temeljnga Tildnovega načela, da je *"interpretacija, ki ne ustvari vezi med tem, kar je na ogled ali se opisuje in delom obiskovalčeve osebnosti ali izkušnje, brezplodna"*. Sledil bo preobrazbam muzejske Interpretacije v 21. stoletju: razumevanju raznolikih občinstev in njihovih pričakovanj, spoštovanju različnih vpogledov in nenazadnje načelo aktivne udeležbe in ko-produkcije v vseh muzejskih procesih. Kako preobraziti naključne obiskovalce v redne uporabnike in kako lahko z njimi izboljšujemo kakovost in preverjamo učinke razstave? Kaj nam pri tem pomaga evalvacija? To so ključna vprašanja, ki jih bo predavatelj delil z udeleženci na primerih dobre prakse in v delavnici *Sodniki odličnosti*, ki bo sledila

Vsi muzeji, ne glede na čas nastanka in delovanja, ne glede na vrsto in poslanstvo, navzven komunicirajo s predstavljanjem in interpretacijo. S pomočjo predmetov in zbirk sporočajo stališča in širijo ideje, ki vplivajo na mišljenje, mnenje in vrednote družbe. Gre za tako temeljno delovanje muzejev, da se prepogosto spregleda pomembnost etičnega razmisleka komu sta predstavitev in interperetacija namenjeni, v imenu koga in s kakšnim namenom nastopata ter kakšna sredstva in načini se pri tem uporabijo. Predavanje Metke Dariš se bo ukvarjalo prav s temi vprašanji. Predavateljica bo na kratko orisala etične dileme predstavljanja in interpretiranja muzejskih vsebin skozi muzejske razstave, ki so osrednje komunikacijsko sredstvo muzeja ter preverila, kaj tovrstni razmisleki pomenijo znotraj nove družbene vloge muzejske razstave. To ji jo je dodelila t.i. nova muzeologija, družbeno gibanje znotraj muzejske stroke, ki med drugim zagovarja večjo odgovornost muzejev.

**Kratka napoved delavnice:**

Delavnica bo v prvem delu namenjena predstavitvi in izvedbi metode *Sodniki odličnosti*, s katero lahko preverjamo in ugotavljamo ustreznost in uspešnost zadanih ciljev in doseženega namena pri snovanju in izvedbi razstav. V drugem delu pa bomo na konkretnih primerih poiskali slabosti in prednosti osnovnih komunikacijskih sredstev vsake razstave.

**Lokacije in termini letošnjih srečanj:**

**1. za muzejske delavce Gorenjske bo izobraževanje v Gornjesavskem muzeju Jesenice (Kolpern), v ponedeljek, 20. aprila 2015, pričetek ob 9. uri;**

**2.** za muzejske delavce Štajerske, Koroške in Prekmurja bo izobraževanje v Pokrajinskem muzeju Celje, v ponedeljek, 15. junija 2015, pričetek ob 9. uri;

**3.** za muzejske delavce Dolenjske z Belo Krajino, Kočevsko in Brežicami bo izobraževanje v Posavskem muzeju Brežice, v ponedeljek, 28. septembra 2015, pričetek ob 9. uri,

**4.** za muzejske delavce Primorske (Obala in Posočje ter Idrijsko in Cerkljansko) bo izobraževanje v Pomorskem muzeju »Sergej Mašera« Piran, v ponedeljek, 9. novembra 2015, pričetek ob 9. uri.

**5.** za muzejske delavce osrednje Slovenije, bo izobraževanje v Narodnem muzeju Slovenije
(Metelkova) v ponedeljek, 23. novembra 2015, pričetek ob 9. uri.

**Regijska izobraževanja so sicer prvenstveno namenjena muzealcem iz regije, a so odprta tudi za druge.**

Trajanje: do 4 ure

Za malico/kavo bo poskrbljeno.

Cena: brezplačno

Poimenska najava udeležencev **do vključno 17. aprila** na naslov: **info@gmj.si**

Zaželena je popolna udeležba strokovnih in drugih delavcev muzejev Gorenjske. Izobraževanje je tudi lepa priložnost za srečanje, spoznavanje in učenje muzealcev, ki delujejo v isti regiji, in izhodišče za še boljše sodelovanje.

**Verena Štekar-Vidic**,

predsednica društva